Aizmirst Sāru Maršalu
"Aizmirst Sāru Maršalu" (angļu: Forgetting Sarah Marshall) ir 2008. gada ASV romantiska kinokomēdija, kuras režisors ir Nikolass Stollers. Galvenās lomas atveido Džeisons Sīgels, Kristena Bella, Mila Kūnisa un Rasels Brends. Filmas pirmizrāde notika 2008. gada 18. aprīlī. Pīters pavada atvaļinājumu Havaju salās, lai aizmirstu neseno šķiršanos no draudzenes Sāras. Tomēr Pīters nenojauš, ka arī Sāra dodas uz to pašu kūrortu, pie tam ņemot līdzi arī savu jauno draugu.